Avrohom Pinter

Avrohom Pinter, også kjent som Abraham Pinter, Avraham Pinter eller Avram Pinter  (født i 1949 i Stamford Hill i London i Storbritannia, død 13. april 2020 i London), var en britisk rabbiner og en ledende skikkelse i Haredi-samfunnet i Stamford Hill i London. 

Han var også en lokalpolitiker tilhørende partiet Labour som satt i Hackney Borough Council (Northfield ward, innvalgt i 1982 og i 1986).

Han representerte også harediinteresser i London Jewish Forum. I 2014 ble han rangert av Jewish Chronicle som nr. 32 på listen over innflytelsesrike britiske jøder. Han var rektor ved Yesodey Hatorah Senior Girls' School, et verv som innbragte ham både ros og kritikk.

Avrohom Pinter var sønn av rabbi Shmuel (Shmelke) Pinter. Han giftet seg med Gittel Beck (1947–2014) datter av Harav Moshe Yaakov Beck, zt”l, the Rav of Apsha i Tsjekkoslovakia-Ungarn (senere Rav of Bais Hamedrash Ahavas Torah VChesed in Boro Park - 1640 50th Street) i 1971, og de hadde flere barn sammen, hvorav to, Yisrael og Chaim, ble rabbinere.

Pinter døde i London av covid-19 den 13. april 2020.

Referanser

Engelske rabbinere
Personer fra London
Engelske politikere
Dødsfall relatert til covid-19 i Storbritannia
Jødiske religiøse ledere ofre for covidpandemien
Politikere ofre for covidpandemien